cyanic-selkie/wikianc huggingface dataset:
Luettelo Mega Man -pelisarjan hahmoista
Tohtori Cossack
Tohtori Mikhail Sergeyevich Cossack on Mega Man 4:ssä esiintyvä venäläinen tiedemies. Cossack yritti tuhota Mega Manin omalla robottiarmeijallaan. Myöhemmin paljastui, että hän ei ollut toiminut omasta tahdostaan, vaan Dr. Wily oli kidnapannut Cossackin tyttären Kalinkan ja kiristänyt Cossckia. Proto Man kuitenkin pelasti Kalinkan sillä välin kun Mega Man ja Cossack kävivät kaksintaistelua. Myöhemmin Cossack pyytää anteeksi tekojaan ja rakentaa hyvityksenä Mega Manille robottilintu Beatin.
Mega Man X
X löydetään vasta noin 100 vuotta myöhemmin tohtori Cainin toimesta. Cain käyttää X:n rakennetta pohjana ja luo sen avulla uuden robottien sukupolven Reploidit. Kun osa Reploideista muuttuu väkivaltaisiksi maverick-roboteiksi, X liittyy Maverick Hunters -ryhmään taistellakseen niitä vastaan. Mega Man X:n kohtalona on toistuvasti taistella maverickeja ja heitä johtavaa Sigmaa vastaan. X on tuhonnut Sigman useita kertoja, mutta Sigma palaa yleensä uudelleen uudessa kehossa.
Zero
Myös Zero oli suljettuna kapselissa yli sata vuotta. Joukko reploideja, joita johtaa komentaja Sigma, löytää Zeron vanhan laboratorion raunioista. Zero herää ja käy välittömästi muiden robottien kimppuun. Sigma yrittää lopulta taistella yksin seonnutta Zeroa vastaan ja melkein häviää taistelun, ennen kuin hän onnistuu lyömään Zeron otsassa olevan jalokiven rikki ja tyrmää Zeron. Tämän jälkeen Zero ei enää osoittanut väkivaltaista käytöstä, ja hänen persoonansa muuttui täysin. Myös Zero liittyy Maverick Hunters -ryhmään ja hänestä tulee Mega Man X:n ystävä ja mentori.
Ciel
Ciel on nuori tyttö, joka löytää ja herättää Zeron ensimmäisen Mega Man Zero -pelin alussa. Ciel on nerokas tieteilijä ja myös vastarintaliikkeen johtaja. Cielin vastarintaliike taistelee Neo Arcadia -nimistä hallitusta vastaan ja hän myös suostuttelee Zeron liittymään joukkoonsa.
Räkätauti
Räkätauti, rotsi on tartuntatauti, jota esiintyy lähinnä hevosella, muulilla ja aasilla. Se voi tarttua myös muihin eläimiin kuten koiraan, kissaan ja vuoheen. Sen aiheuttaa Burkholderia mallei -bakteeri, joka tarttuu yleensä saastuneen ravinnon tai veden kautta. Räkätaudin oireita ovat kyhmymäisten muutoksien muodostuminen keuhkoihin ja verenvuoto ylähengitysteiden limakalvoilta. Akuutti muoto ilmenee yskänä, kuumeena ja yleensä vain toisesta sieraimesta erittyvänä räkänä. Ainakin jos tautia ei hoideta, seuraa verenmyrkytys ja muutamassa päivässä kuolema. Kroonisessa muodossa kehittyy turpaan ja ihon alle kyhmyjä. Joissakin tapauksissa nämä vuotavat verta. Kuolinkamppailu voi kestää kuukausia. Eloonjääneet jäävät taudin kantajiksi.
Ukrainan Helsingin-suurlähetystö
Historia
Suomi ja Ukraina solmivat diplomaattiset suhteet vuonna 1918, ja Suomi oli yksi ensimmäisistä maista joka avasi diplomaattisen lähetystön Ukrainaan. Neuvostoliiton romahdettua suhteet Ukrainaan solmittiin uudelleen helmikuussa 1992.
Pukkilan kirjasto
Verkkokirjasto on toteutettu osana useiden Uudenmaan kirjastojen muodostamaa seudullista kirjastokimppaa eli Helle-kirjastoja, jonka osa Pukkilan kirjasto on.
Kinahmi
Myöhempi, ei kuitenkaan moderni, suomalainen merimiesperinne tunsi käsityksen, että Kurimuksen kurkku on pyörre, joka menee läpi maapallon. Toiselta puolelta "kurkku" imee, toiselta sylkee imemänsä. (Tähän uskomukseen on vaikuttanut mytologian kannalta melko uusi tieto maapallon muodosta. Muinoin maa käsitettiin lähinnä litteäksi.) Lapin suomalaisten mukaan meren Kurkkio oli peninkulmien laajuinen ja imi siihen joutuneet laivat. Kerrotaan, että jos laiva joutui pyörteeseen, sen miehistö selvisi vain, jos sillä oli varastossa useaksi vuodeksi ruokaa. Kesti nimittäin monta vuotta, kunnes pyörre sylki kerran imemänsä laivan taas ulos. Saamelaiset ja Lapin suomalaiset ovat arvelleet kurimuksen sijaitsevan Jäämerellä tai Norjan rannikon tuntumassa. Myös skandinaavit tunsivat tämänkaltaisen uskomuksen merennielusta, joka on siis eri asia kuin ginnungagap. Se sijaitsi Norjan rannikon lähellä sijaitsevien Lofoottien saariryhmän edustalla. Uskottiin, että jos merellä kulkeva alus vaihtaa kesken matkaa suuntaansa ilman havaittavaa syytä, virtaus on alkanut kuljettaa sitä merennielua kohti. Tällöin suunta piti kiireesti vaihtaa takaisin, tai voisi olla liian myöhäistä. Merennielun syyksi voitiin panna myös navigointivirheet. Joskus uskottiin, että laiva on kulkenut koko ajan oikeaan suuntaan, mutta silti oltiin väärässä paikassa. Silloin näkymätön virtaus on vienyt alusta kääntämättä kuitenkaan sitä.
Kuivasto
Kuivasto on kylä Raaseporin kaupungin Tenholassa läntisellä Uudellamaalla. Kylä sijaitsee Tenholan länsirajalla meren rannalla. Kuivaston naapurikylät ovat Degergård sekä Salon kaupungin puolella sijaitseva Kraila.
Azrael
Koraanissa esiintyy "kuolemanenkeli" (Malak al-mawt). Hänen nimensä on islaminuskossa Azrael. Jumala hakee ihmisen sielun hänen kuollessaan, mutta teon toteuttaa kuolemanenkeli ajan koittaessa. Azraelia auttavat joko armonenkelit tai kiduttajaenkelit, jotka kiskovat ihmisen sielun hänen kurkkuunsa, mistä Azrael sen ottaa haltuunsa.
Warcraft III: The Frozen Throne
Örkkien sivutarina
The Frozen Throne -lisäosassa örkkien sivukampanja on erossa muusta pelistä. Tarina on samantyylinen tietokokoneroolipelin tunto, kuin Blizzardin toisessa menestyspelissä, Diablossa. Tarinan päähahmona on Rexxar-niminen petomestari, joka auttaa Laumaa suojelemaan sen uutta kotia, Durotaria, erilaisilta vihollisilta. Örkkien sivutarina luotiin siksi, että pelin tekijät eivät löytäneet örkeille sopivaa tarinaa, joka sopisi The Frozen Thronen päätarinaan.
Muroleen kanava
thumb|Muroleen kanava Muroleen kanava on Ruovedellä sijaitseva kanava, joka yhdistää kanavan yläpuolisen Paloveden ja alapuolisen Vankaveden vesiyhteydellä toisiinsa.
Alueella on leiriytymismahdollisuus. Kanavan kautta liikennöi muun muassa SS Tarjanne. Kanavan kupeessa on laivalaituri, jossa Tarjanne pysähtyy aikataulun mukaisesti matkalla Tampereelta Ruovedelle ja Virroille ja päinvastoin.
Jennifer Weiner
Kirjailijana
Vuonna 1998 Weiner alkoi kirjoittaa ensimmäistä romaaniaan Hyvä sängyssä. Samalla hän kirjoitti myös freelancekolumnia Mademoiselle-lehteen. Vuonna 2000 hän myi esikoisromaaninsa ja oikeudet toiseen kirjaansa Pocket Books -kustantamolle. Lontoolainen kustantaja Simon & Schuster UK julkaisi Hyvä sängyssä vuonna 2001 ja Weiner otti virkavapaata lehdestä lähteäkseen 18 kaupungin kiertueelle. Lainakengissä-kirjasta myytiin ennen julkaisemista elokuvaoikeudet Foxille. Tämän jälkeen Weiner on kirjoittanut useita teoksia.
Jussi Jurkka
Monipuolisena luonnenäyttelijänä Jurkka saavutti taiteellisia voittoja uransa alusta aina viimeiseen rooli­tehtäväänsä saakka. Traagisista rooleista erityisen vaikuttava oli Frantz von Gerlach näytelmässä Altonan vangit. Jurkka menestyi myös koomisissa rooleissa kuten Algernonin osassa salonki­komediassa Sulhaseni Ernest.
Sukutausta
Antti Tuurin Levoton mieli -romaanin (2019) mukaan Lappa­järvellä, Etelä-Pohjan­maalla vaikuttanut taide­maalari Arvid Broms (1910–1968) olisi ollut näyttelijä Jussi Jurkan biologinen isä. Emmi Jurkalla ja Arvid Bromsilla oli Teri­joella 1920– ja 1930–lukujen taitteessa kiihkeä ja katkonainen suhde, ja arvelut perustuvat Bromsin ja Jussi Jurkan ulko­näön yhtäläisyyksiin sekä ajalliseen mahdollisuuteen. Emmi Jurkka ei kuitenkaan koskaan vihjannut Bromsin olevan Jussin isä eikä Jussi Jurkka tiettävästi arvellut tätä isäkseen.
Lapsuus ja nuoruus
Jussi Jurkka aloitti koulunkäyntinsä Munkki­niemessä vuonna 1937. Kun Emmi Jurkka alkoi seurustella kuvan­veistäjä Jussi Mäntysen kanssa ja ryhtyi hankkimaan avioeroa varten vaadittavia dokumentteja, kävi ilmi, että Vappu ja Jussi Jurkkaa ei ollut virallisesti edes olemassa. Heidät merkittiin siviili­rekisterin syntymä­luetteloon keväällä 1938.
1950- ja 1960-luvut
Jurkan taiteellisten voittojen sarjaa jatkoi Robespierren rooli Georg Büchnerin vallan­kumous­näytelmässä Dantonin kuolema. Ralf Långbackan ohjaama tuotanto oli Tauno Palon 35-vuotistaiteilijajuhlanäytelmä. Palo itse näytteli ääri­vasemmistolaisen Georges Dantonin roolin. Jurkka oli tehnyt perusteellista pohja­työtä myös tätä näytelmää varten. Syksyn 1964 tapaus oli Rolf Hochhuthin näytelmä Sijainen. Toisen maailman­sodan aikaisia juutalais­vainoja käsittelevä teos oli puhuttanut ympäri Eurooppaa. Kansallis­teatterille näytelmän sovittivat Edvin Laine ja Arvi Kivimaa. Heidän tulkintaansa arvosteltiin liian sentimentaaliseksi. Jurkka näytteli ihmis­kokeita tekevää yli­lääkäriä ja sai kautta kriitikko­kunnan erin­omaiset arvostelut intensiivisestä luonne­tutkielmastaan, joka pysyi tyyli­lajissaan ja onnistui välttämään turhan tunteilla mässäilyn.
Radioteatteri
Jussi Jurkka näytteli myös Radioteatterissa. Hänellä oli rooleja muun muassa kuunnelmissa Lordi Arthur Savilen rikos (1961) ja Välskärin kertomukset (1974–1975). Vaikka Jurkan omin­takeinen puhe­ilmaisu kavensi hänen työskentely­mahdollisuuksiaan radiossa, rooleja kertyi kymmenittäin vuodesta 1951 aina vuoteen 1977.
Elokuvat
Jurkan ammattimainen valko­kangas­ura alkoi vuonna 1948 kreditoimattomalla Pertin roolilla Ville Salmisen ohjaamassa draamassa Irmeli, seitsen­toista­vuotias. Jurkan ensimmäinen merkittävä rooli oli Junkkerin Arttu Lasse Pöystin ohjaamassa kartano­draamassa …ja Helena soittaa (1951). Hän esitti saman roolin myös kahdessa myöhemmässä Helena-sarjan kuvauksessa. Rehti ja reipas Arttu ei ollut Jurkalle tavan­omainen osa, hänen rooli­tyypikseen muotoutui pikemminkin moni­mutkainen ja sairaalloisen herkkä nuori mies. Vuonna 1952 Jurkka teki pääroolin Aarne Tarkaksen rikos­elo­kuvassa Yö on pitkä. Kriitikot ylistivät hänen suoritustaan heikko­tahtoisena nuorukaisena. Hannu Lemisen melo­dramaattisessa epookki­elo­kuvassa Morsius­seppele (1954) Jurkka näytteli mies­pää­osan Aino-Maija Tikkasen vasta­näyttelijänä. Elo­kuvassa Jurkan näyttelemä yläluokan nuorukainen rakastuu Tikkasen näyttelemään maalais­tyttöön, mutta epäsäätyinen rakkaus päättyy traagisesti.
Televisiotyöt
Televisio alkoi valloittaa Suomea 1950-luvun puoli­välin jälkeen. Se vaikutti osaltaan elo­kuva­tuotannon hiipumiseen seuraavan vuosi­kymmenen alussa, mutta myös tarjosi uusia mahdollisuuksia näyttelijöille. Alussa lähetykset olivat suoria ja ne toteutettiin alkeellisella yhden kameran tekniikalla. Niitä ei tallennettu, sillä kuva­nauhureita ei ollut. Voimakkaasti teatteri­taiteeseen suuntautunut Jussi Jurkka ei juurikaan kiinnostunut uudesta viestintä­kanavasta. Emmi Jurkka ja Sakari Jurkka sitä vastoin oivalsivat sen tarjoamat mahdollisuudet. Mainos-TV alkoi esittää Teatteri Jurkan näytös­kappaleita suorina lähetyksinä. Jussi Jurkan ensimmäinen televisio­rooli oli fennomaani Jonas Castrén näytelmässä Ida Aalbergin ja Lauri Kivekkään häät (1960). Ensi­esiintymistä seurasi kymmenittäin rooleja Mainos-TV:n ja Yleis­radion tuotannoissa. Jurkka näytteli muun muassa Tauno Paloa vastaan komediassa Omena putoaa. Pari­valjakko Palo–Jurkka oli osoittanut taiteellisen voimansa Kansallis­teatterissa.
ArchiCAD
Historia
Nykyisin ArchiCADiä myydään noin sadassa maassa, ja se on käännetty yli 25 kielelle. Useisiin maihin ohjelmisto ja objektikirjastot lokalisoidaan paikallisten rakennusmääräysten ja vaatimusten mukaisiksi. Suomessa ohjelmiston maahantuoja M.A.D. (Micro Aided Design Oy) on aktiivisesti mukana lokalisointityössä.
Ultra (kulttuurilehti)
Tekijät
Ultran toimitustyö ei ollut kovin järjestelmällistä, sillä Salava viihtyi Helsingin iltaelämässä. Olssonin ja Diktoniuksen kiista haittasi lehdentekoa jo ennen ensimmäisen numeron ilmestymistä. 35 vuotta lehden kaatumisen jälkeen Olsson syyttää kirjoituksessaan asiasta Diktoniusta ja Salavaa, jotka hänen muistinsa mukaan huijasivat häntä.
Ranskan eteläiset ja antarktiset alueet
Ranskan eteläiset ja antarktiset alueet on Ranskan meren­takainen alue, johon kuuluu joukko saaria eteläisellä Intian valta­merellä sekä Adélienmaa Etelämantereella. Niitä hallitaan Saint-Denis’stä, Ranskan merentakaisen departementin, Réunionin pääkaupungista. Eteläisten ja antarktisen alueiden pinta-ala on 439 781 neliökilometriä. Alueella on vuoden ympäri noin 150 tutkijaa, kesäisin noin 300.
Titania
Myöhempi kehitys
Titanian kasvu kesti luultavasti muutamia tuhansia vuosia. Törmäykset aiheuttivat kuun uloimman kerroksen kuumenemista, ja maksimilämpö 60 kilometrin syvyydessä saattoi olla jopa 250 K. Muodostumisen lopussa pinnanalaiset osat jäähtyivät, ja Titanian ydin lämpeni kivissä olevien radioaktiivisten materiaalien takia. Jäähtyvä pinnanalainen osa kutistui, ja ydin alkoi kasvaa. Kuun pintaan alkoi syntyä tämän takia halkeamia. Jotkut Titanian pinnan nykyiset halkeamat ja kanjonit voivat olla tämän 200 miljoonaa vuotta sitten loppuneen prosessin tulosta. thumb|200px|Voyager 2 Varhainen lämpeneminen ja radioaktiivisen materian määrän jatkuva väheneminen saattoivat olla yhdessä tarpeeksi vahvoja sulattamaan jään, jos jonkinlaista jäätymisenestoainetta kuten ammoniakkia tai suolaa oli paikalla. Mikäli tämä tapahtui, jää saattoi erota kivistä, ja kiviytimen ympärille saattoi alkaa muodostua jääkerros. Saattoi syntyä sulaa vettä, joka jäätyi myöhemmin. Veden jäätyminen johti ytimen kasvuun, ja kanjoneita alkoi syntyä. Titanian kehityksestä ei olla yksimielisiä, ja tietoja siitä on melko vähän.
Lüneburg
Liikenne
Lüneburgista on junayhteydet Hampuriin ja Hannoveriin. Matka Hampuriin kestää noin 30 minuuttia ja Hannoveriin noin tunnin. Kaupungissa on 14 linja-autolinjaa. Lüneburgista on vesitieyhteydet Pohjanmerelle ja Itämerelle Elbe-Seitenkanalin kautta. Kaupungissa on tiheä pyörätieverkosto, ja Bundesautobahn 39 yhdistää sen lähellä Hampuria sijaitsevaan Seevetaliin. Tulevaisuudessa Bundesautobahn 39 tullaan jatkamaan Lüneburgista Wolfsburgiin asti.
CEit ja CEift
Vaunut oli jaettu 1. ja 2. luokan osastoihin. Niissä oli sikäli erikoinen ratkaisu, sillä 1. ja 2. luokissa oli erilliset vesikeskuslämmityksen kierrot (sama lämpökattila koko vaunulla, mutta kummankin osaston kierroilla oma kiertovesipumppu ja kolmitieventtiili). Tällöin molempien osastojen lämpötilat voitiin erikseen säätää halutuiksi. Vuonna 1974 neljä vaunua (2660–2663) varustettiin konduktöörihytillä, ja ne muutettiin sarjaan CEift (2690–2693). Istumajärjestys 1. luokassa oli 2+1 ja 2. luokassa 2+2. Vaunuja käytettiin pikajunissa ja erikoispikajunissa. Lisäksi 1990-luvun alussa ajettiin taajamajunia, joissa kalustona oli ainoastaan Dv12-veturi ja sen perässä yksi CEit-vaunu.
Veniamin Fleišman
Veniamin Iosifovitš Fleišman (20. heinäkuuta 1913 Bežetsk – 14. syyskuuta 1941 Kraassela, Leningrad) oli neuvostoliittolainen säveltäjä.
Elokuvavuosi 1921
Tässä artikkelissa käsitellään vuoden 1921 aikana julkaistuja elokuvia ja elokuvamaailman merkittäviä tapahtumia.
Theresienstadt
Theresienstadt oli Gestapon perustama keskitysleiri Terezínin kaupungissa (saksankielinen nimi Theresienstadt) nykyisessä Tšekin tasavallassa.
Olavi Borg
Politiikka
Vuonna 1966 Borg sai hoidettavakseen professuureja ja apulaisprofessuureja Sisä-Suomessa, minkä vuoksi hän muutti Helsingistä Tampereelle. Hän oli Tampereen kaupunginvaltuuston jäsen vuosina 1969–2000 ja kaupunginhallituksen jäsen 1986–1988. Borg toimi kaudella 1972–1975 Liberaalisen Kansanpuolueen kansanedustajana Hämeen läänin pohjoisesta vaalipiiristä.
Torresinsalmen saaret
Torresinsalmen saaret ovat joukko saaria Australian pohjoisosan Cape Yorkin niemimaata ja Uuden-Guinean saarta erottavassa Torresinsalmessa.
Käsitteellä Torresinsalmen saaret voidaan tarkoittaa yhteydestä riippuen hieman eri asioita. Sillä voidaan viitata yleisesti Torresinsalmessa sijaitseviin saariin. Vaihtoehtoisesti käsite voi tarkoittaa rajatumpaa osaa näistä saarista, ja viitata erityisesti Australian Queenslandin osavaltion tilastoalueeseen Torresinsalmen saaret, joka kuitenkin käsittää vain osan Torresinsalmessa olevista Australialle kuuluvista saarista tässä salmessa.
Maantiede ja ilmasto
Western Islands
Eastern Islands
Rubin Carter
Rubin ”Hurricane” Carter (6. toukokuuta 1937 Clifton, New Jersey, Yhdysvallat – 20. huhtikuuta 2014 Toronto, Kanada ) oli yhdysvaltalais-kanadalainen keskisarjan nyrkkeilijä vuosina 1961–1966. Hän kärsi murhasta väärin perustein langetettua pitkää tuomiota, kunnes hänet valitusten jälkeen vapautettiin. Tapaus sai Yhdysvalloissa laajaa julkisuutta.
Carter tunnetaan Patersonissa New Jerseyssä kesäkuussa 1966 tapahtuneen kolmoismurhan tapauksesta. Rubin Carter ja John Artis todettiin syyllisiksi, ja heidät tuomittiin elinkautiseen vankeuteen kahdessa oikeudenkäynnissä (1967, 1976). Heidät vapautettiin valitusten jälkeen lähes kahdenkymmenen vuoden vankilassaolon jälkeen vuonna 1985, kun korkein oikeus totesi tuomion perustuneen enemmänkin rasismiin ja salailuun kuin asiaperusteisiin. Vuonna 1993 hänelle luovutettiin välisarjan mestaruusvyö ainoana maailmassa uran lopettamisen jälkeen.
Salibandyn C-sarjan maailmanmestaruuskilpailut 2004
C-sarjan voitti Japani, nousten vuodeksi 2006 MM-kisojen B-sarjaan.
Beninin presidentinvaali 2021
Tausta
Presidenttikautensa alussa Talon sitoutui nopeisiin uudistuksiin, jotka tähtäsivät talouden vapauttamiseen. Seurauksena oli mielenosoituksia ja lakkoja, ja myöhemmin hallitus kiristi julkisia mielenosoituksia koskevia sääntöjä, mikä puolestaan johti syytöksiin autoritaarisuudesta. Samanaikaisesti presidentti on yrittänyt torjua Korruptiota. Vaalikampanjansa aikana Talon korosti hyvää hallintotapaa yhtenä keskeisistä teemoistaan. Niihin kuului myös presidentin yhden hallintokauden käyttöönotto, jota hän kutsui "moraaliseksi vaatimukseksi". Parlamentti kuitenkin esti tämän uudistuksen ja kieltäytyi luomasta ennakkotapausta siitä, että presidentin toimivaltaan kuuluisi viran perustuslaissa määrättyjen aikarajojen muuttaminen.
Poliittinen kriisi
Puoli vuotta jatkunut poliittinen keskustelu johti kuitenkin sopimukseen vaalien osallistumista koskevista säännöistä. Vuoden 2020 kunnallisvaaleissa keskusvaaliviranomainen vahvisti vain viisi poliittista puoluetta, kun vuoden 2015 kunnallisvaaleissa oli 34 puoluetta ja liittoa. Forces Cauris pour un Bénin émergent oli ainoa oppositiopuolue, joka ylitti edustukseen tarvittavan 10 prosentin äänikynnyksen. Tämä on johtanut siihen, että jotkut kansainväliset tarkkailijat ovat kyseenalaistaneet demokratian vahvuuden maassa, jota aiemmin pidettiin yhtenä Afrikan vakaimmista, koska maassa on ollut lisääntyvää rajoittamista ja taipumusta autoritaarisuuteen, sekä poliittisen moniarvoisuuden vähenemistä. Kaikki presidentti Talonin tärkeimmät poliittiset kilpailijat ovat joko maanpaossa tai suljettu poliittisen osallistumisen ulkopuolelle.
Väkivaltaisuuksia
Presidenttiehdokas Ganiou Soglon autoa ammuttiin helmikuun alussa. Soglo haavoittui välikohtauksessa, mutta sanoi jatkavansa vaalikampanjaa. Hän on entinen ministeri ja entisen presidentin Nicephore Soglon poika. Ganiou Soglo oli yksi 19 vaaliin osallistuvista ehdokkaista.
Ehdokkaat
Ehdokkaiksi ilmoittautuneista kolmella oli vaadittu tuki takanaan. Riippumattoman Patrice Talonin vastustajia vaalissa ovat entinen ministeri Alassane Soumano oppositiossa olevan Cauris-puolueen ehdokkaana ja Corentin Kohoue, joka on toisinajatteleva opposition ehdokas.
Falsetti
Falsetti on korkea, sävyltään ohut ääni. Se on yksi ihmisen rekistereistä. Falsetilla voidaan puhua ja laulaa. Laulutekniikkana sitä käytetään tuottamaan yleensä korkeita ääniä.
Marcel Sabitzer
pienoiskuva|Marcel Sabitzer, 2020 Marcel Sabitzer (s. 17. maaliskuuta 1994 Graz) on itävaltalainen jalkapalloilija. Hän on pelipaikaltaan hyökkäävä keskikenttäpelaaja mutta pystyy pelaamaan myös oikean laitahyökkääjän paikkaa. Sabitzer edustaa Saksan Bundesliigan Borussia Dortmundia.
Saavutukset
Manchester United
FC Admira Wacker Mödling
Wilson Kirwa
Elämä
Kirwa kuuluu kalenjin-heimon nandi-haaraan. Hän muutti Suomeen vuonna 1997 suomalaisen miehen pyydettyä häntä mukaansa. Kirwa aloitti samana vuonna juoksijan uransa päämatkanaan 800 metriä. Aluksi hänellä oli ollut tarkoitus vain kiertää maata muutaman viikon ajan suomalaisten ystäviensä kutsumana. Osallistuminen Hunajahölkkään Harjavallassa tuotti kuitenkin sijan 17. Porin Tarmo haki juoksijalle vuoden oleskelulupaa, ja Suomeen jäämistä puolsi myös opiskelupaikka Seinäjoen ammattikorkeakoulussa.
Vuonna 2001 Kirwa meni naimisiin Kuubassa kanadalaisen Melanie Andersonin kanssa, jonka hän tapasi Suomessa. Vuonna 2004 hän sai Suomen kansalaisuuden. Toukokuussa 2006 hän valmistui Pajulahden urheiluopistosta valmentajaksi. Kirwa asuu Lahdessa.
Rothåf
Jonas Rothåfin poika Jonas Rothof (k. 1721) oli tunnettu pietisti ja pietistisen kirjallisuuden kääntäjä.
Milow
Elämä
Milow vietti nuorempana vuoden vaihto-oppilaana Kaliforniassa, Yhdysvalloissa.
Syyskuussa 2008 Milow julkaisi cover-version laulusta Ayo Technology, jonka alkuperäisversion ovat laulaneet 50 Cent, Justin Timberlake ja Timbaland. Single oli 1# Belgiassa, Alankomaissa, Ruotsissa, Sveitsissä ja Tanskassa, ja sitä myytiin maailmanlaajuisesti yli 550.000 kappaletta.
Samola
Vuonna 1937 kylässä oli 378 asukasta. Kylän keskustassa sijaitsi Samolan kansakoulu. Koulu aloitti toimintansa vuokratiloissa vuonna 1906 ja oma koulurakennus valmistui vuonna 1926. Vuonna 1939 koulussa oli kaksi opettajaa ja 31 oppilasta. Samolassa toimi nuorisoseura ja vuonna 1934 perustettu Samolan marttayhdistys. Kylässä oli Mahkosen yksityiskauppa ja Samolan osuuskaupalla oli myymälöitä monissa naapurikylissä. Samolan osuuskauppa liittyi Viipurissa toimineeseen Osuusliike Torkkeliin vuonna 1941. Samolan väestö sai elantonsa pääasiassa maataloudesta. Vuonna 1937 kylässä oli 630 ha metsää, 245 ha peltoa ja 40 ha niittyä. Kalastusta harjoitettiin sivuelinkeinona.
Historia
Talvisodan aikana Samola, kuten muunkin Viipurin maalaiskunnan väestö evakuoitiin Keski-Suomeen. Sodan loppuvaiheessa taistelut ulottuivat Samolaan asti. Moskovan rauhassa alue luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä vuonna 1944.
Pelopidas
Pelopidas (, k. 364 eaa.) oli thebalainen valtiomies ja sotilas.
Ateenassa Pelopidas järjesti Spartan vastaisen vastarinnan, ja vuonna 379 eaa. Pelopidaan kannattajat surmasivat poliittiset vastustajansa ja yllyttivät kansan kapinaan spartalaisia vastaan. Spartalainen varuskunta antautui Pelopidaan kokoamalle armeijalle.
Vuonna 364 eaa. Pelopidas lähetettiin taas kukistamaan Aleksanteria, ja hän kukistikin ylivoimaiset thessalialaiset joukot Kynoskefalain taistelussa. Pelopidas itse kuitenkin kuoli taistelussa.
Frank Forde
Forde toimi Australian kauppa- ja tulliministerinä vuodet 1931–1932. Vuonna 1935 hän hävisi äänin 11–10 John Curtinille äänestettäessä työväenpuolueen uudesta puheenjohtajasta.
Forden miniä Leneen Forde toimi vuodet 1992–1997 Queenslandin kuvernöörinä.
Suur-Merijoen kartano
Kartano oli tunnettu vuosina 1901–1904 rakennetusta kansallisromanttistyylisestä päärakennuksestaan jonka suunnittelivat arkkitehdit Herman Gesellius, Armas Lindgren ja Eliel Saarinen. Rakennuksen sisustamiseen osallistuivat muun muassa taidemaalarit Väinö Blomstedt ja Gabriel Engberg, kuvanveistäjä Felix Nylund ja taidetakoja Eric O. W. Ehrström.
Parrasvalot
Parrasvalot on ainoa elokuva, jossa Charles Chaplin ja Buster Keaton esiintyvät yhdessä. Chaplin ei aluksi kirjoittanut Keatonille osaa elokuvan loppupuolen musikaalikohtaukseen, koska uskoi roolin olevan liian pieni Keatonin kaltaiselle merkittävälle koomikolle. Kun Chaplin kuuli Keatonin kärsineen vastoinkäymisistä niin urallansa kuin avioliitoissaan, hän vaati Keatonia esiintymään. Huhupuheiden mukaan Chaplin olisi kateellisena leikannut elokuvasta osan kohtauksia, joissa Keaton näytteli. Keatonin elämäkertoja Rudi Blesh ja Chaplinin poika Sydney uskovat kuitenkin Keatonin kohtausten mahdollisen leikkaamisen olleen tarinankerronnallisista syistä johtuvaa eivätkä suinkaan Chaplinin kateutta.
Falun
Falunissa on eräs Ruotsin talviurheilun keskuksista. Kaupunki haki vuoden 1988 talviolympialaisten kilpailupaikaksi, mutta hävisi äänestyksessä Kanadan Calgarylle. Falun on Haminan ystävyyskaupunki.
Kymppitonni
Historia
Kymppitonni palasi tv-ruutuun joulukuussa 2009 uudella SuomiTV-kanavalla.
Säännöt
Kilpailijoita on viisi. Jokainen kilpailija vuorollaan arvuuttelee valitsemaansa sanaa, josta hän esittää ennakkoon valmistelemansa vihjeen. Sana ei voi olla erisnimi tai yhdyssana vaan aina yleisnimi. Muut kilpailijat koettavat arvata oikean sanan. Jos 1–3 kilpailijaa arvaa oikean sanan, kysyjä ja arvaaja(t) saavat pisteitä. Jos kaikki arvaavat oikein tai kukaan ei arvaa oikein, kysyjä saa miinuspisteitä. Eniten pisteitä ohjelman aikana kerännyt kilpailija voittaa.
Jokamiehen Kymppitonni
Vuonna 1991 tehty Kymppitonni-muunnelma, jossa kilpailijat eivät olleet julkisuuden henkilöitä.
Suomen Lähi-idän instituutti
Suomen Lähi-idän instituutin säätiö toimii Suomen Lähi-idän instituutin taustaorganisaationa. Lisäksi se koordinoi Suomen Anna Lindh -verkostoa. Suomen Lähi-idän instituutin ystävät ry on instituutin taustalla toimiva yhdistys, jonka toiminnan tarkoituksena on tehdä Lähi-idän maita tunnetuksi järjestämällä luentoja, yleisötilaisuuksia, koulutusmatkoja ja kulttuurinvaihtoa Lähi-idän alueen maihin ja maista.
Tyresön kunta
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 99,1 prosenttia. Taajamien ulkopuolella asui tuolloin 402 asukasta. Seuraavassa on lueteltu kunnan alueella sijaitsevat taajamat väkilukuineen:
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Historia
1990-luvun alussa Bollmora Centrum rakennettiin uudelleen katetuksi ostoskeskukseksi, jonka uudeksi nimeksi tuli Tyresö Centrum.
Asuinalueet
Väkiluvut ovat ajankohdan 1. tammikuuta 2004 mukaiset. Koko kunnassa asukkaita oli 40 097.
Maantieto
pienoiskuva|Näköala Telegrafbergetiltä Tukholmaa kohden. [[Globen näkyy horisontissa.]]
Peipot (suku)
Peipot (Fringilla) on peippojen heimoon kuuluva varpuslintusuku.
Jorma K. Miettinen
Miettinen sai MTV:n kulttuuripalkinnon 1980, Helsingin yliopiston tiedonjulkistamispalkinnon vuonna 1987 ja kultaisen Gadolin-mitalin vuonna 1994. Eläkkeelle jäätyään Miettinen toimi aktiivisesti Nobel-palkittujen tiedemiesten perustamassa Pugwash-liikkeessä, joka etsii ratkaisuja globaaleihin ongelmiin ja tukee aseriisuntaa. Miettinen oli aktiivinen myös ikääntyvien ihmisten aktiivisuuden puolestapuhujana, ja hän herätti huomiota palatessaan opiskelemaan alansa uusia käänteitä, muun muassa DNA-tutkimusta, perusopiskelijoiden joukossa. Suomen kristillisen rauhanliikkeen rauhanpalkinnon hän sai 2006.
Getsemane
Getsemane (arameaksi Gaṯ-Šmānê ’oliivikuurna’) on puutarha Öljymäen rinteellä Kidronin laaksossa Jerusalemin temppelialuetta vastapäätä. Puutarhassa on ennen luultavasti viljelty öljypuita. Raamatun mukaan Jeesus vetäytyi opetuslapsineen Getsemaneen pääsiäisaterian jälkeen rukoilemaan, ja Juudas Iskariot opasti Jeesuksen pidättäjät sinne.
Nykyään Getsemanen paikalla on fransiskaanien omistama puutarha ja vuonna 1925 paikalle rakennettiin fransiskaanimunkkien omistama basilika. Ortodoksien kirkko Getsemanessa on hiukan ylempänä samalla rinteellä. Arabit ovat rakentaneet kirkon Marialle Kidronin laakson pohjoispäähän. Getsemanessa suoritettiin vuonna 1909 kaivaukset, joissa alueelta löydettiin jäännöksiä ristiretkeläisten rakentamasta kirkosta ja niiden alta bysanttilaisten kirkon jäännökset, jonka persialaiset hävittivät noin vuonna 614.
East Sussex
Sussex on saanut nimensä sakseilta, joka hallitsivat aluetta 400-luvulla roomalaisten lähdettyä. Alueen maisemalle ovat tyypillisiä jyrkät kalkkikiviset rantakalliot. Kaupungit sijaitsevat rantakaistaleella hallinnollista keskusta Lewesiä lukuun ottamatta. Lännestä itään rannikkokaupungit ovat Peacehaven, Newhaven, Seaford, Eastbourne, Bexhill-on-Sea, St Leonards-on-Sea, Hastings, Rye ja Brighton & Hove.
Tripping the Rift
Tapahtumapaikka
Avaruus, meidän maailmankaikkeutemme tulevaisuudessa. Sarjan universumi pohjautuu pitkälti Star Trekiin, sillä se sisältää esimerkiksi hyperajon, ylös sädettämisen, säännöllisen ajassa matkustamisen, Konfederaation ja vulkanuslaiset. Useita elementtejä on silti lainattu muualta tai keksitty itse.
Eliška Junková
Naimisiin
Palattuaan Prahaan Ažběta ilmoittautui vaivihkaa autokouluun ja suoritti ajokokeen hyväksytysti. Kun Alžběta näytti ajokorttinsa Čeněkille juuri ennen tämän lähtöä Geneveen, hän ilahtui suuresti. Čeněk halusi viedä Alžbětan vihille, mutta tämä ei halunnut kiirehtiä. Čeněk Junek aloitti kilpa-autoharrastuksen ja voitti Zbraslav-Jílovište-rallin Mercedes-Benzillään huhtikuussa 1922. Čeněk ja Ažběta menivät naimisiin 24. kesäkuuta 1922, ja Alžběta vaihtoi sukunimensä lisäksi myös etunimensä kansainvälisemmin Elisabethiksi. Kotimaassaan hänet tunnettiin lempinimellä Eliška. Eliška ja Čeněk alkoivat kilpailla yhdessä. Eliška matkusti mukana mekaanikkona. Häämatkanaan pari osallistui Karlovy Varyn ja Mariánské Lázněn väliseen autokilpailuun. He kuitenkin ajoivat ulos tieltä ja heidän autonsa romuttui.
1927
Eliška ja Čeněk päättivät osallistua maineikkaaseen Sisiliassa ajettuun Targa Florio -kilpailuun. Targa Floriota pidettiin aikakauden vaativimpana autokilpailuna. Eliška matkusti Sisiliaan etukäteen ja perehtyi reittiin ja sen jokaiseen mutkaan huolella. Tällä kertaa Eliškalla oli käytössään kevyempi Bugatti Type 37. Ensimmäinen osuus sujui erinomaisesti, mutta toisella erikoiskokeella hän suistui tieltä ohjauslaitteeseen tulleen vian takia ja tätä seuranneessa törmäyksessä selviytyi vain täpärästi. Keskeyttäessään hän oli ollut toisella sijalla. Keskeyttäminen jäi kaivelemaan Eliškaa, sillä hän ei ollut tottunut antamaan periksi.
Maastoratsastus
Maastoretket
Asiakkaille järjestettyjen maastoretkien kesto, reittivalinnat ja askellajit riippuvat retkeen osallistuvien ratsastajien taidoista. Kokematon ratsastaja tai ensimmäistä kertaa hevosen selässä olevakin voi monilla talleilla päästä maastoretkelle, jolloin hänelle valitaan rauhallinen ja tottunut hevonen, retki kestää korkeintaan pari tuntia ja askellajina on pelkkää käyntiä, mahdollisesti hieman ravia. Kokeneet ja hyväkuntoiset ratsastajat voivat lähteä vaativaankin maastoon esimerkiksi puolen päivän tai koko päivän retkelle ja ratsastaa runsaasti ravia ja laukkaa. Varsinkin pitkillä retkillä kävellään kuitenkin joka tapauksessa paljon ja pidetään myös lepo- ja evästaukoja sekä hevosten että ratsastajien jaksamisen vuoksi.
Vaellusratsastus
Vaellusratsastus on pitkäkestoista liikkumista luonnossa ratsain sivuteitä ja polkuja pitkin. Se tarjoaa elämyksiä luonnossa, ja retkien aikana voi tutustua monenlaisten alueiden luontoon ja nähtävyyksiin. Vaellusratsastukseen voi tutustua lyhyillä, puolen tai koko päivän retkillä ohjaajien opastuksessa. Varsinaiset ratsastusvaellukset ovat pidempiä, jopa useita päiviä kestäviä vaelluksia, joiden aikana yövytään reitin varrella maastossa tai sopivissa muissa yöpymispaikoissa. Ratsastusvaellukset edellyttävät niin hevoselta kuin ratsastajaltakin hyvää kuntoa.
René Sommerfeldt
Sommerfeldt lopetti uransa Vancouverin olympialaisten jälkeen vuonna 2010.
Jussi Kotilahti
Kaudella 2009 Kotilahti viimeisteli seitsemän osumaa ja keräsi 12 Veikkauspörssipistettä PP-70:n riveissä. Lokakuussa 2009 hän teki sopimuksen kasvattajaseuransa Ilveksen kanssa.
Hal Nerdal
Nerdal syntyi Norjassa, mutta muutti Australiaan vuonna 1951.
Suomalainen oopperamusiikki
Ooppera sotia edeltäneinä vuosina
Suomalainen oopperaelämä oli pitkälti samojen ihmisten varassa itsenäisen Suomen ensimmäiset vuosikymmenet. Edvard Fazer jatkoi Suomalaisen oopperan johtajana vuoteen 1938 asti, jonka jälkeen johtajana toimi vuoden verran Aino Ackté. Acktén johtajakautena toteutettiin useita suurimittaisia, mutta taloudellisesti tappiollisia ensi-iltoja. Ensitenorina ja välillä ohjaajana toimi Wäinö Sola, myös oopperan perustajajäseniä. Vuosina 1939–1952 johtajana toimi Oiva Soini, joka oli aikaisemmin ollut ensibaritoni.
Australian ilmasto
thumb|Australian [[Köppenin ilmastoluokitus.]] Australian ilmasto on Australian mantereen eri osissa vallitsevat sääolot ja niiden muutokset pitkän ajan kuluessa.
Suomalainen oopperamusiikki
Oopperan tekijöitä
Suomalaisia eturivin oopperakapellimestareita ovat viime vuosina olleet Leif Segerstam ja vuonna 2006 Kansallisoopperan ylikapellimestariksi valittu Mikko Franck. Segerstam on uransa aikana työskennellyt muun muassa Tukholman kuninkaallisen oopperan kapellimestarina, ylikapellimestarina ja taiteellisena johtajana, Berliinin Deutsche Operissa, Suomen Kansallisoopperassa, Savonlinnan oopperajuhlilla ja vieraillut lukuisissa oopperataloissa.
Varsinaisten oopperasäveltäjien ja -muusikoiden lisäksi keskeinen osuus suomalaisessa oopperabuumissa on ollut puheteatteriohjaajien kiinnostus oopperaa kohtaan. Sallinen halusi Ratsumiehensä ohjaajaksi nimenomaisesti Kalle Holmbergin, jonka ohjauksista Agricola ja kettu oli säveltäjän suosiossa. Holmberg kritisoi voimakkaasti 1970-luvulla oopperataidetta ja on myöhemminkin tehnyt tiukan eron ”valheellisen kulinaristisen” ja ”realistisen” oopperan välille. Holmbergin lisäksi paljon oopperateoksia on ohjannut myös Ralf Långbacka.
Sotungin lukio
Sotungin etälukio - aikuislukio verkossa
Joustava, ajasta ja paikasta riippumaton etäopiskelu soveltuu erityisen hyvin sellaisille aikuisille, joilla ei syystä tai toisesta ole ollut mahdollisuutta muutoin suorittaa lukio-opintoja. Päivälukioiden opiskelijat voivat puolestaan nopeuttaa opintojaan tai kerrata jo suoritettuja opintojaksoja. Ammatillista perustutkintoa suorittavat voivat suorittaa joko yksittäisiä opintojaksoja etälukiossa tai tähdätä ylioppilastutkintoon.
Abdullah ibn Khalifa Al Thani
Hän puhuu hyvää englantia ja ranskaa.
TB Widow
TB Widow (oik. Tapio Kalevi Kakko ) on suomalainen muusikko.
Cole Perfetti
Maajoukkueura
Perfetti edusti myös Canada Whiten joukkuetta World U-17 Hockey Challengessa vuonna 2018, jolloin hän toimi joukkueensa varakapteenina. Perfetti voitti tehoilla 2+7=9 koko turnauksen syöttöpörssin ja hän sijoittui pistepörssissä toiseksi edellään vain joukkuetoveri Connor McClennon.
Pelityyli
Jatkoaika.com -verkkolehden toimittaja Lassi Alasen mukaan Perfetti on äärimmäisen fiksu hyökkääjä, joka ajautuu harvoin kiekollisena epäedullisiin tilanteisiin. Alasen mukaan Perfettin pelinlukutaidot ovat hänen varausikäluokkansa parhaimmistoa ja häneltä löytyy myös erittäin vaarallinen rannelaukaus. Alasen mukaan Perfettin luistelu on kuitenkin NHL:n keskivertoa heikommalla tasolla, minkä takia sillä osa-alueella on tapahduttava parannusta, jotta hän verrattain lyhyellä 177-senttisellä varrellaan pystyy pelaamaan sentterinä ja hyödyntämään muita vahvuuksiaan maksimaalisesti myös NHL-tasolla. Toisen Jatkoaika.com -sivuston toimittaja Markus Suhosen mukaan Perfetti on yksi varausikäluokkansa parhaista maalintekijöistä, jolla on myös silmää pelintekemiseen. Suhosen mukaan luistelu on yksi Perfettin heikkouksista, jota hänen on ehdottomasti kehitettävä päästäkseen NHL:ään ja pelatakseen siellä tulosyksikön pelaajana. Suhosen mukaan Perfetti on kuitenkin kompensoinut heikkouttaan älykkyydellään ja sijoittumisellaan.
Another World (videopeli)
Another World (julkaistu nimellä Out of this World Pohjois-Amerikassa ja nimellä Outer World Japanissa) on Delphine Softwaren julkaisema toimintaseikkailupeli, joka on julkaistu vuonna  Amigalle ja Atari ST:lle. Peli on tämän jälkeen julkaistu useille muille alustoille.
Eenokin kieli
John Deen päiväkirjoista selviää, että hän uskoi vastaanottaneensa kielen sanaston enkeleiltä Edward Kelleyn välittämänä. Dee ei päiväkirjoissaan käyttänyt nimitystä "Enochian" vaan hän viittasi kieleen muun muassa nimillä enkeli, taivaallinen puhe, enkeleiden kieli, Jumalan äidinkieli, pyhäkieli tai jopa Aadamin kieli (sillä Deen mukaan Aadam käytti kieltä paratiisissa ollessaan kaikkien luotujen asioiden nimeämiseen). Nimi Enochian johtuu Deen väitteestä, että patriarkka Hanok (Eenok) oli ollut viimeinen ihminen (ennen Deetä ja Kelleytä), joka osasi kieltä.
Kielen historia
Tekstit sisältävät suurimman osan eenokin kielen tunnettua sanastoa, mutta Deen päiväkirjoista löytyy myös kymmeniä sanoja lisää. Liber Loagaethissa puolestaan on tuhansia vielä määrittelemättömiä sanoja. Enkeliavaimien ja Liber Loagaethin kirjoituksissa on huomattavia tyylillisiä eroja, mikä viittaa joko kahteen eri murteeseen (joidenkin nykymaagien mielestä) tai siihen, että eenokin "kieli" ei ole yhtenäinen.
Aakkosto
Kirjaimistosta löytyy muitakin samankaltaisuuksia eri kielten kanssa. Esimerkiksi kirjainpari <AU> ääntyy [af], joka muistuttaa kreikkaa. Lisäksi on hyvin mahdollista, että ger-kirjain (Q) lausutaan kurkkuäänteenä kuten seemiläisten kielten qof; tosin englannin kielen <QU> (ääntyy [kw]) löytyy sekin.
Bob Bryar
Elämäkerta
"Famous Last Words"-musiikkivideon (Black Parade-levyltä) kuvauksissa Bobin jalka paloi pahasti. Hän kärsi kolmannen asteen palovammoista, jotka kehittyivät kuolioksi ja hän joutui sairaalahoitoon.
Dan Blocker
Henkilöhistoria
Blocker oli armeijassa ja palveli Korean sodan aikana kersanttina. Myöhemmin hän meni naimisiin Dolphia Lee Parkerin kanssa. He saivat neljä lasta ja kaikkien nimet ovat D-alkuisia, näyttelijä Dirk Blocker, elokuvatuottaja David Blocker ja kaksostytöt Danna Lynn ja Debra Lee, joka opiskeli kampaajaksi.
Neliöllinen keskiarvo
ja jatkuville jakaumille
Arto Salomaa
Palkinnot ja tunnustukset
Arto Salomaa sai Suomen Kulttuurirahaston 40 000 markan tunnustuspalkinnon vuonna 1986. Professori Salomaa on ollut Suomalaisen Tiedeakatemian jäsen vuodesta 1970 Suomen Tiedeseuran jäsen vuodesta 1980 ja Academia Europæan jäsen vuodesta 1992 sekä Unkarin tiedeakatemian jäsen. Professoriliitto valitsi hänet vuoden professoriksi vuonna 1993. Akateemikon arvonimen hän sai vuonna 2001. Salomaa on vihitty filosofian kunniatohtoriksi Åbo Akademissa vuonna 1988, Oulun yliopistossa vuonna 1989 ja Riian yliopistossa vuonna 1994, matematiikan kunniatohtoriksi Bukarestin yliopistossa Romaniassa vuonna 1991 sekä tekniikan kunniatohtoriksi Magdeburgin yliopistossa Saksassa vuonna 1992 ja Grazin yliopistossa Itävallassa vuonna 1999.
John Kerr
John Robert Kerr (24. syyskuuta 1914 – 24. maaliskuuta 1991) oli australialainen oikeustieteilijä, joka toimi Australian kenraalikuvernöörinä 11. heinäkuuta 1974 – 8. joulukuuta 1977. Hänen kaudellaan Australia oli perustuslaillisessa kriisissä.
Toisen maailmansodan aikana Kerr oli sijoitettuna maavoimien tutkimusosasto DORCA:an. Sodan jälkeen DORCA alkoi kouluttaa hallintovirkamiehiä Australian territorioihin, ja Kerr kutsuttiin tämän koulutustoiminnan johtajaksi. Hän palasi asianajajaksi 1949. Hän oli liittynyt työväenpuolueeseen 1948.
U-asema
Taistelut
Suurin taistelu asemasta käytiin Nietjärvellä. Taistelulla oli suurtaistelun luonne 14.–15. heinäkuuta lähtien. Suomalaiset torjuivat hyökkäävän puna-armeijan joukot. Moskovan välirauhan jälkeen U-asema jäi Neuvostoliiton puolelle.
Delfiini
Tuntomerkit
Delfiinillä on kaareva otsa ja sen sisällä on kaikuluotaukseen soveltuva äänielin kuten muillakin delfiinien heimon (Delphinidae) lajeilla. Delfiini kasvaa parin metrin mittaiseksi ja voi painaa yli sata kilogrammaa. Yläleuassa on molemmin puolin 46–55 hammasta, kun taas alaleuassa on 40–50 hammasta. Delfiinien väri voi vaihdella. Yleensä selkäpuoli on ruskeanharmaa ja mahapuoli valkeanharmaa aaltomaisen rajan ollessa erittäin selvä. Silmästä otsaan ulottuu tumma raita.
Lisääntyminen
Delfiinit elävät normaalisti pienissä parvissa. Ne pariutuvat yleensä syyskesällä. Naaras kantaa vajaan vuoden. Poikanen on syntyessään hieman alle metrin mittainen.
SKP:n Helsingin kaupungin piirijärjestö
Vaalit
Vanhan SKP:n opposition kannattajien muodostama Demokraattinen Helsinki -yhteislista osallistui lokakuun 1984 kunnallisvaaleihin kilpaillen äänistä SKDL:n kanssa. Lista sai kaksi valtuutettua ja SKDL 9 (-5). Toimintaa jatkanut Demokraattinen Vaihtoehto sai myös kaksi paikkaa kunnallisvaaleissa 1988. Eduskuntavaaleissa 1987 Deva sai Helsingistä 10 794 (3,7 %) ääntä. Vasemmistoliiton perustamisen jälkeen SKPy:n Helsingin piiri osallistui vaaleihin liiton listoilla.
HMS Barle (K298)
Valmistus
Alus tilattiin 30. syyskuuta 1941 Montrealista Kanadasta Canadian Vickersiltä Yhdysvalloille luovutettavana partioaluksena PG103. Sen köli laskettiin 6. lokakuuta ja alus laskettiin vesille 26. syyskuuta 1942. Alus valmistui 30. huhtikuuta 1943. Ei ole tiedossa laskettiinko alus vesille kastettuna HMS Barleksi, mutta valmistuessaan se oli luovutettu Britannian kuninkaalliselle laivastolle.
Uusi kansainvälinen talousjärjestys
Historia
1970- ja 1980-luvuilla kehitysmaat yrittivät ajaa UKTJ:tä ja sitä tukevia asioita YK:n yleiskokouksessa. Hankkeet jäivät usein kuitenkin lähinnä retoriikan tasolle ja UKTJ:n katsotaan hautautuneen viimeistään UKTJ:n taloutta säätelevän hengen vastaista politiikkaa kannattaneiden Ronald Reaganin, Margaret Thatcherin ja Helmut Kohlin tullessa länsimaiden johtoon. Joitakin kehitysmaiden läpisaamia osittain toimivana pidettyjä uudistuksia YK:ssa olivat Rajoittava business-käytäntönormisto (1980) sekä Yhteisrahasto hyödykkeille (1989).
Karambola
Karambola (Averrhoa carambola) (käytetään myös nimeä tähtihedelmä) on vihertävän kellertävä, vaalea ja läpikuultava hedelmä, joka on poikkileikkaukseltaan tähden muotoinen. Se on kotoisin Intiasta ja Malesiasta, ja nykyään tätä pensasmaista puuta viljellään kaikkialla tropiikissa. Suomeen karambolahedelmiä tuodaan mm. Thaimaasta, Malesiasta ja Brasiliasta.
Hedelmä syödään kuorineen, myös siemenet voi syödä. Maku on kirpeän hapokas, mikä johtuu hedelmässä olevasta oksaalihaposta, mutta maku on kuitenkin vaatimaton ja muistuttaa sitrushedelmiä. Karambolassa on paljon C-vitamiinia.
Sunku
Historia
Vuonna 1927 perustettiin Sungun piiri, johon kuuluivat Deriguzovon, Foimoguban, Kažman, Kuusirannan, Pajanitsyn, Tolvojan ja Virojärven kyläneuvostot. Vuonna 1926 piirissä oli 14 800 asukasta, joista lähes kaikki olivat venäläisiä. Sungun ja Suurlahden piirit yhdistettiin vuonna 1930 Äänisentakaiseksi piiriksi, jossa Sunku toimi sekä piirin että Deriguzovon kyläneuvoston keskuksena. Sungun pogostalla asui vuonna 1933 255 venäläisen lisäksi myös 104 suomalaista ja 24 muiden kansallisuuksien edustajaa.
Vain elämää (albumi)
Vain elämää on 20 suosikkia -sarjassa vuonna 1996 julkaistu kokoelmalevy, jolla on suomalaisen laulajan Irwin Goodmanin kappaleita.
Rolf Wikström
thumb|350px|Rolf Wikström, Jazzfestivalen 2004 thumb|250px|Rolf Wikström Södertäljen Blues Picnicissä elokuussa 2004. Rolf "Roffe" Wikström (s. 5. huhtikuuta 1949 Ruotsi) on yksi Ruotsin tunnetuimpia bluesartisteja ja kitaristeja. Wikström ryhtyi päätoimiseksi muusikoksi 1970-luvun puolivälissä, ja hänen tuotantoonsa kuuluu pääasiassa alkuvoimaista bluesia ja rhythm and bluesia, mutta myös balladeja ja myöhemmin kansanomaisia viisuja. Wikström on tunnettu paljon konsertoivana artistina: esiintymisiä on yli 3 500. Hän on soittanut muun muassa Charles Brownin, Albert Collinsin, Preston Loven ja Peter LeMarcin kanssa. Wikström on ainoa muulla kuin englannin kielellä laulava artisti joka on esitelty blues-tietosanakirjassa The Virgin Encyclopedia of the Blues.
Silmarillion
Vastaanotto
New York Timesin arvostelu piti kuitenkin myönteisenä asiana, että Tolkien oli onnistunut luomaan laajan teoksen, ja luonnehti sitä sankarilliseksi yritykseksi. Myös Time kehui tarinan laajaa ja yksityiskohtaista maailmaa.
Nedo Nadi
Nadi voitti Tukholman olympialaisissa kultaa floretilla 18 vuoden ja 29 päivän ikäisenä ja on kaikkien aikojen nuorin floretin kultamitalisti.
Nadi palveli Italian armeijassa ensimmäisessä maailmansodassa. Hänet palkittiin kunniamerkillä rohkeudesta.
Vuoden 1920 olympialaiset
Kisoissa Nedo Nadi voitti viisi kultaa, tämän lisäksi veli Aldo sai kolme joukkuekultaa ja yhden hopean: saalis oli suurempi kuin minkään perheen yksissä olympialaisissa missään lajissa saavuttama.
SKP:n Jyväskylän piirijärjestö
Järjestö nojaa toiminnassaan Marxin, Engelsin ja Leninin luomaan tieteellisen sosialismin teoriaan.
Vaasan lentoasema
Vaasan lentoasema  sijaitsee Vaasassa noin yhdeksän kilometriä kaupungin keskustasta kaakkoon. Vuonna 2018 lentoaseman kautta kulki lähes 316 000 matkustajaa.
Vaasassa suunnitellaan pistoraidetta lentoasemalle, jotta lentoasemalle pääsisi junalla, tai junapysäkkiä Vanhaan Vaasaan. Seinäjokelaiset reittimatkustajat käyttävät Vaasan lentoasemaa, sillä Seinäjoen lentoasemalta ei harjoiteta reittiliikennettä. Matkaa Seinäjoelta on 74 kilometriä. alt=|pienoiskuva|269x269px|Spanairin lentokone Vaasan lentoasemalla vuonna 2009.
Elämältä kaiken sain (albumi)
Elämältä kaiken sain on suomalaisen laulaja Pepe Willbergin kokoelma-albumi vuodelta 1999. Se sisältää paitsi Willbergin soololevytyksiä, myös hänen aiempien yhtyeidensä Jormasin ja Pepe & Paradisen suosituimpia kappaleita.
Viuhkalisäke
Viuhkalisäke eli pekten on erityisesti lintujen ja matelijoiden silmän verkkokalvon sisäpinnalla oleva elin tai rakenne. Viuhkalisäke työntyy suonikalvosta lasiaiseen. Viuhkalisäkkeen merkitys on vielä toistaiseksi arvoitus. Arveluina on esitetty, että se saattaa toimia silmän lämmittimenä, lisäravinteiden ja/tai -hapen tuojana silmään, tai jopa että se toimisi auringon korkeuskulman aistinelimenä.
Dmitri Medvedev
Siirryttyään turvallisuusneuvoston varapuheenjohtajaksi Dmitri Medvedevin suosio on ollut laskussa. Hän on tullut tunnetuksi äärimmäisten mielipiteiden laukojana, joissa on "läpeensä fasistinen sävy". Näistä voi päätellä, että Medvedev on joutunut statistin rooliin.
Politiikka
Presidenttinä Medvedev on siirtänyt syrjään joukon alueiden johtajia ja kuvernöörejä, joista osa on ollut vallassa lähes 20 vuotta. Lähtöpassit saivat mm. Orjolia vuosina 1993–2009 johtanut Jegor Strojev, Tatarstania vuodesta 1991 johtanut Mintimer Şäymiev ja Baškortostania vuodesta 1993 johtanut Mortaza Räximev, sekä Moskovan pormestari Juri Lužkov, jonka Medvedev erotti 28. syyskuuta 2010, kun hän kieltäytyi eroamasta.
Yksityiselämä
Medvedevin poika Ilja Medvedev liittyi näyttävästi Yhtenäinen Venäjä -puolueeseen kesällä 2022. Hän sai samalla isansä johtamassa puolueessa luottamustehtäviä, yhtenä tarkoituksena houkutella puolueelle nuoria äänestäjiä.
Kritiikkiä
Tunnetun venäläisen oppositioaktivistin Aleksei Navalnyin korruption vastainen järjestö julkaisi maaliskuussa 2017 videon "Teille hän ei ole Dimon" (Он вам не Димон, On VAM ne Dimon). Siinä kerrottiin Medvedevin omistavan huomattavan omaisuuden välikäsien kautta. Lisäksi videossa väitetään Medvedevin hankkineen noin miljardi dollaria lahjusten avulla. Videon julkaiseminen laukaisi vuonna 2017 protesteja ja laski Medvedevin suosion alimmilleen kymmeneen vuoteen. Medvedev itse kiisti videon korruptiosyytökset.
Kananmuna
Kananmunan rakenne
Kuoren alla on kuorikalvo. Kuorikalvoja on munassa kaksi, molemmat kuorikalvot ovat heti kananmunan kuoren sisäpinnalla. Kananmunan päässä on ilmatila, joka on heti kuoren ja kalvon välissä.
Valkuainen
Valkuaisessa on neljä osaa. Kuorikalvojen alla on nestemäisiä ja sakeita valkuaiskerroksia vuorotellen. Lähimpänä munan keltuaista on sakea kerros. Sakeat munan osat muuttuvat munan vanhetessa nestemäisemmiksi. Kananmunan valkuainen on kymmenprosenttinen proteiiniliuos. Tärkeimmät kananmunan valkuaisen sisältämät proteiinit ovat ovalbumiini, konalbumiini (ovotransferriini), ovomukoidi, ovomusiini, lysotsyymi sekä avidiini, ovoglobuliinit (G1, G2 ja G3), ovoinhibiittori ja flavoproteiini.
Terveysvaikutukset ja saantisuosituksia
Vuonna 2021 julkaistun tieteellisen tutkimuskatsauksen mukaan kananmunien syönti pienentää sepalvaltimotaudin riskiä. British Medical Journalin tammikuussa 2013 julkaiseman meta-analyysin mukaan kananmunien syönti on yhteydessä myös alentuneeseen aivohalvauksen riskiin.